BLOC D'EDUCACIÓ INFANTIL: de gener 2014\nELS NENS I NENES DE P3 HEM INICIAT ELS NOSTRES PROJECTES!\nDesprès d'uns mesos d'adaptació, els infants de P3 ja estan preparats per començar a treballar un projecte. Cada classe ha pensat sobre quin tema li agrada aprendre i, per votacions, a l'aula de P3-A ha guanyat EL PROJECTE DE LES PAPALLONES, i a P3-B ha guanyat EL PROJECTE DELS GOSSOS I LES GOSSES.\nEntre tots i totes hem conversat i hem explicat què sabem sobre aquests animals, i el pas següent ha estat anar a totes les aules de l'escola i a la biblioteca a buscar la informació que necessitem.\nMoltes gràcies a tots i totes els que ens heu ajudat!\nPublicat per escolamontroig a 14:50 Cap comentari:\nON HI HA GEGANTS?\nDesprés de les vacances de Nadal els nens i les nenes de la classe dels GATS i les GATES continuem amb el nostre projecte dels GEGANTS.\nA l'aula va sorgir la pregunta de si tots els pobles i ciutats tenen gegants. Aquests dies ho hem estat investigant i, amb l'ajuda de les famílies, a més a més hem pogut saber si també n'hi ha a altres països del món.\nEls diferents mapes que tenim a l'escola i una bola del món ens han permés situar els pobles, ciutats i països dels que havíem parlat.\nTenim la classe tota plena de fotos de gegants! Moltes gràcies per la vostra col·laboració.\nPublicat per escolamontroig a 11:24 Cap comentari:\nAquesta quinzena estem treballant el conte CARTA VA, CARTA VE.\nPer aquest motiu, hem començat una nova activitat a P5. Ens iniciarem a escriure cartes, deixar-les a la bústia, rebre-les i contestar-les.\nD'aquesta manera els infants de P5 podran enviar-se cartes entre ells i explicar-se un munt de coses.\nCada tarda, els infants podran agafar un paper de carta i seguint les indicacions donades a l'aula podran escriure una carta al company/a que prefereixin. Al matí següent les introduiran a la bústia i el carter-encarregat les entregarà al seu destinatari.\nPublicat per escolamontroig a 14:41 Cap comentari:\nA P3 HAN ARRIBAT LES CAPSES DELS NÚMEROS!\nLa setmana passada va arribar la "Capsa dels números" a la classe dels cavalls i les eugues, i a la classe dels pallassos i pallasses.\nL'exterior de la capsa estava ple de números. Tots vam imaginar què podia haver-hi dins, i a l'obrir-la... vam veure que estava buida!!! Per això, vam buscar objectes de l'aula que tinguèssin números i els vam posar dins.\nDemanarem a les famílies que ens ajudin a buscar coses de casa que també tinguin números.\nEtiquetes de comentaris: Activitats, P3, Projectes\nELS REGALS DELS REIS MAGS!\nAvui, tot just de tornar de les vacances de Nadal, ens hem trobat una sorpresa ben bonica a les aules. Els Reis Mags ens han deixat un munt de regals.\nDesprés de dir-nos bon dia els hem obert i ens hem posat molt contents/es. Es nota que els Reis han llegit les nostres cartes perquè ho han encertat!\nDurant el dia hem pogut gaudir jugant amb les joguines que ens han portat!\nPublicat per escolamontroig a 14:40 1 comentari:\nEtiquetes de comentaris: Fotos, Nadal, P3, P4, P5\nELS NENS I NENES DE P3 HEM INICIAT ELS NOSTRES PRO...


«Connectar el Vallès i Barcelona amb bicicleta és possible pels Túnels de Vallvidrera» | NacióDigital\nper Albert Hernàndez , Sant Cugat del Vallès , 19 d'agost de 2019 a les 13:20 |\nArribar des del Vallès a Barcelona en bicicleta en 35 o 40 minuts. És molt semblant al temps destinat en vehicle, entre embussos i aparcament. Aquest és el propòsit de Plataforma de BikeVidrera, que té al darerer Jaume Valldeperas (Barcelona, 1982) com a impulsor de la iniciativa. Aquest veí de Sant Cugat, sense cap altre interès que "fer coses per la bicicleta", veu en els túnels de servei dels Túnels de Vallvidrera una solució per reduir cotxes d'entrada a Barcelona. "Aprofitar" les infraestructures actuals, perquè, com diu, des de l'àrea metropolitana aportar solucions a la problemàtica de contaminació de la capital catalana.\n- Sí, així és. Fa anys anava en bicicleta i vaig descobrir el túnel del Mina Grott i vaig endegar una campanya per Change.org per fer-ho possible. Però era molt difícil, encara que amb el túnel de serveis per Vallvidrera sí que era possible. Vaig deixar el tema aparcat i ho vaig reprendre quan vaig tornar a viure a Sant Cugat. També vaig impulsar una crida a través de Change.org.\n- Amb un missatge per Instagram a la que aleshores era l’alcaldessa, Carmela Fortuny. I vam aconseguir tenir una reunió, cap al març d’enguany, amb el Departament de Territori i Sostenibilitat, la concessionària, Abril bicis 1000! i l'Ajuntament de Sant Cugat, entre d'altres. Vam visitar el túnel i tot. Semblava que tirava endavant, però uns dies després van negar-se adduint temes de seguretat. Fortuny volia que es fes sí o sí i abans de les eleccions municipals.\n- ... En els més de 20 anys que estan en funcionament no s'ha fet servir mai, perquè no compleix els requisits de seguretat. A més, també és per si es col·lapsa el túnel gran, encara que els dos accessos estan tancats. Però què és millor el pas de cotxes o bicicletes? La seguretat és l’excusa fàcil. Ara bé, també entenc que fos un problema per a la concessionària, amb tota la paperassa que comporta.\n- La veritat, el túnel està molt malament, perquè es van fer en el seu moment, a la dècada dels 70, com una mena de prova pilot per fer els futurs Túnels de Vallvidrera. S’hauria d’adaptar perquè hi passessin bicicletes, però el més important és que la principal actuació, el túnel, ja està feta. És el del tram que dona a Sarrià, de 2,5 quilòmetres.\n- Seria ideal fer un carril bici als ponts per salvar el desnivell i que fos més accessible. La idea és que sigui un bon carril. De totes maneres, existeixen bicicletes elèctriques, fins i tot vaig contactar amb Moventis, que els hi han donat la concessió de la bicicleta a París, per fer un bicing Vallès-Barcelona. També es podria habilitar un aparcament gran per deixar-hi el cotxe i entrar a la capital a través d’aquest carril bici. De solucions, n’hi ha moltes.\n- Estem a la cua d’Europa en mobilitat sostenible. A Sant Sebastià hi ha un cas similar, a Morlans, i funciona bé. Al setembre hi haurà la Setmana de la Mobilitat i la Festa Major del barri de Sarrià de Barcelona, i hi serem perquè això també milloraria el transport dins la ciutat. Ara, com deia abans, el somni seria que s’enllacés Manresa i Barcelona, i fins i tot la Cerdanya.\nTerritorials, Societat, entrevistes, entrevista, Sarrià, medi ambient, Túnels de Vallvidriera, carril bici, mobilitat, Plataforma de BikeVidrera, Jaume Valldeperas


Sweet Baggy Days: Comentari series de primavera\nAvui fa bon dia.\nPlou, cau pedra (algunes d’elles sobre el meu cap quan he tingut que sortit en plena tempesta a recollir la roba) i de tant en tant fa sol. I es preciós, perquè és un d’aquells dies que els núvols grisos grassos i grossos s’han instal·lat per sobre la plana, deixant les muntanyes del voltant lliures i il·luminades, creant un contrast de llum i ombres preciós que fa que Cabrera es mostri imponent i, si és possible, amb tota la seva gloria, normalment entelada per una cortina de calitja.\nPerò, anem a l’ho que anava, breu ressenya de les series d’aquesta temporada que ja he vist.\nCross Game: La sèrie que estava esperant amb ganes, com bon fan d’Adachi-sama i seguir del manga en que es base. I, la veritat, si van a aquest ritme no se pas com s’ho faran... amb el primer capítol es poleixen ja el primer tomo, i com no, he tornat a plorar tal com vaig fer quan em vaig acabar el primer tomo del manga. Opening mediocre a base de colaix i ending simple po que fa la seva finalitat, amb una cançoneta tranquil·la i agradable. Però l’ho bo comença ara, amb una Aoba ja crescuda i convertida amb la encarnació de noia guapa i borde. Com l’hi afluixin un pel el caràcter que te al manga muntaré un pollastre...\n07-Ghost: Que tenen a veure militars, clergues, monges, monstres, pedres rares i una màgia rara que controla tot déu? Sincerament, no ho se. Viam, te tooota la pinta de ser un bishonen amb hòsties i tal, però l’hi donaré una oportunitat.... fins veure l’aparició de cert personatge que es veu a l’opening i que m’ha caigut en gràcia.\nK-ON!: La vida d’unes estudiants de preparatòria que reciclen un club e musica per convertir-lo amb un grup de rock. Simpàtica, graciosa a cops i amb una protagonista d’aquelles que em fa perdre els nervis de l’ho atontada que sembla i és. Ideal per matar mitja hora a la nit mentre esperes que comencin alguna altre cosa, ja que ni mata ni impressiona, senzillament... es deixa veure, que ja és molt.\nShangri-la: Curiosa. Mossa que fa quatre dies encara l’hi tenien que treure els mocs i amb pànic a l’estudi i jove clenxinat i militar. Curiós. Món post-apocalíptic amb la vegetació regnant sobre les antigues i abandonades ciutats, organització que vol dominar el món (si més no econòmicament) i, en resum, una faula ecologista curiosament curiosa. Menció a part el travestí armat amb un fuet que es dedica a empaitar militars, una imatge que encara ara m’inspira temor....\nBasquash: Divertida, frenètica i com un aspecte visual molt plàstic. L’animació m’ha recordat molt a Gurren Laggan, així com les bromes d’alt contingut eròtic que es van produint. I que voleu que us digui, tot i ser una sèrie patrocinada per Nike, a l’ho millor m’enganxo a veure partits de basquet amb robots. La veritat és que la sèrie està ben treballada. Una sorpresa, fet i fet, ja que no m’esperava res i al final m’ha agradat i tot (i a més tinc un bon parell de mulates raons per continuar veient l’anime XD )\nSenjou no Valkyria, Gallian Chronicles: Començo a estar fart que, sempre sempre sempre que surt quelcom relacionat amb valkyrires, el nom de la protagonista ja surti com si estigues predissenyat. Viam, que el nom és maco i tal, po una mica d’originalitat al respecte tampoc estaria malament. Sobre la sèrie, pel que fa a l’animació és de les millor treballades, però els personatges son la cosa més irracional i irral que te puguis tirar a la cara. No és normal que, davant d’una invasió amb tancs i militars entrenats, una casa sigui bombardejada i la nena que hi viu surti a atacar penya amb una cassola... ni que en mig de l’evacuació un pringat es dediqui a fer un croquis de truites de riu com si els funestos núvols que s’acosten no anés amb ell. O els personatges guanyen profunditat o ràpidament agafaré i enviaré la sèrie a la paperera de reciclatge.\nI res, de la llista que vaig fer sols em queda veure la del resturant, po al ser un anime raro protagonitzat per homes entrats en edat, suposo que tardarà a que l’agafin algun fansub.\nRecomanació, per cert, de grup i cançó: Ore Ska Band, “Hana no Ska Dance”.\nA ser possible baixeu-vos el CD “Wao!!” ja que no te pèrdua ^^\nPublicat per Ramon a 6:26


Tinc tantes ganes de primavera que els monogràfics d'aquest mes preparan l'armari per la próxima temporada ;) I com sempre iniciació a la costura i al ganxet.\nDivendres 1 de 17h a 20h aprèn a utilitzar la màquina de cosir mentre confecciones un kit de bebè que consta d'una bosseta, un pitet o bandana i un porta-xumets, una bossa reversible o una motxilla tipus sac. Aprendràs a enfilar l'agulla, com fer la canilla i col·locar-la, puntada recta i zigzag.\nDissabte 9 de 16:30h a 20h aprèn a confeccionar uns pantalos rectes estil "paperbag". Treballarem amb teixit de quadres vichi en blanc i negre i les talles diponibles són de la 34 a la 44. Aprendràs a identificar les diferents peces del patró i perquè serveixen les diferents marques, passar-lo al teixit i tallar. Montaràs les peces per donar forma i veuràs com cosir la vista per fer la cintureta.\nEl dissabte 16 de 17h a 20h confeccionarem un peto pels més peques. És de pantaló curt, tirants creuats cordats amb un botó, butxaca aplicada al davant i per l'esquena s'ajuta amb elàstic. Treballarem amb teixit de cotó i hi haurà diferents estampats per escollir. Les talles disponibles són de 68cm a 92cm. Aprendràs a diferenciar les diferents peces del patró, passar-lo al teixit i tallar, veuràs com muntar les peces per donar forma, com cosir una vista i com fer els traus.\nDissabte 30 de 16:30h a 20h monogràfic de ganxet on tu decideixes el projecte a teixir! Pots escollir entre amigurumi, ganxet XL, moneder amb tanca metàl·lica o un coll ben calentó. Si mai n'has fet comencem de 0 i si ja en saps ens adaptem al teu nivell.\nEl preu varia en funció del projecte a realitzar, de 35€ a 42€.\n- del 5 al 7 de 18:30h a 20h, inscripció aquí.\n- dimarts 5, dimarts 12 i dimarts 19 octubre de 18:30h a 20h, inscripció aquí.\n- dijous 7, dijous 14 i dijous 28 de 18:30h a 20h, inscripció aquí.\nEls divendres 15 i 29 de 17h a 20h confeccionarem un vestit creuat amb màniga 3/4, escot en V i faldilla per sobre del genoll amb el davant rodó, porta un cinturó per ajustar a la cintura. Treballarem amb teixit de cotó en color blau marí amb estampat de flors. Les talles disponibles són de la S, M i L. Durant les 6 hores de taller aprendràs a diferenciar les diferents peces del patró i perquè serveixen les diferentes marques, com passar-lo al teixit i com tallar. Muntarem les peces per donar forma i veuràs com fer les pinces, muntar les mànigues i com cosir les vistes de la faldilla i la tira de l'escot. També aprendràs a fer traus.\nEl preu del taller són 57,90€ amb material inclòs.\nEtiquetes de comentaris: Amigurumi, Bosses i motxilles, Costura, Costura per bebes, Cursos, Iniciació a la costura, taller de costurra, taller de ganxet, Tallers\nArxiu de gener (1) de desembre (1) de novembre (1) d’octubre (1) d’agost (1) de juliol (1) de juny (1) de maig (1) d’abril (1) de març (1) de febrer (1) de gener (1) de desembre (1) de novembre (1) d’octubre (1) de setembre (1) d’agost (1) de juliol (1) de juny (1) de maig (1) d’abril (1) de març (1) de febrer (1) de gener (1) de desembre (1) de novembre (1) d’octubre (1) de setembre (1) d’agost (1) de juny (1) de maig (1) d’abril (1) de març (1) de febrer (1) de gener (1) de desembre (1) de novembre (1) d’octubre (1) de setembre (1) d’agost (2) de juliol (2) de juny (2) de maig (2) d’abril (2) de març (2) de febrer (4) de gener (2) de desembre (5) de novembre (9) d’octubre (4) de setembre (3) d’agost (2) de juliol (4) de juny (8) de maig (6) d’abril (4) de març (11) de febrer (7) de gener (10) de desembre (9) de novembre (8) d’octubre (11) de setembre (3) d’agost (3) de juliol (12) de juny (9) de maig (14) d’abril (14) de març (19) de febrer (15) de gener (11) de desembre (12) de novembre (8) d’octubre (11) de setembre (10) d’agost (12) de juliol (9) de juny (11) de maig (12) d’abril (12) de març (10) de febrer (10) de gener (12) de desembre (13) de novembre (13) d’octubre (10) de setembre (12) d’agost (9) de juliol (12) de juny (11) de maig (14) d’abril (12) de març (18) de febrer (15) de gener (12) de desembre (11) de novembre (14) d’octubre (13) de setembre (12) d’agost (17) de juliol (16) de juny (10) de maig (13) d’abril (11) de març (15) de febrer (8) de gener (8) de desembre (13) de novembre (1)


Programa de Ford "Condueix la teva vida"\ndimecres, 2 / juliol / 2014\nTres-cents de joves catalans, d'entre 18 i 24 anys, van poder conèixer del 15 al 17 de maig els efectes de les drogues i l'alcohol en la conducció, d'una manera pràctica.\nEl vestit compta amb ulleres de visió en túnel\nOrganitzats en grups de matí i tarda, els participants es van posar el "vestit de conducció ebri", un simulador desenvolupat per Ford, que fa que les tasques més senzilles, com caminar en línia recta resultin molt difícils, tal com passa quan s'ingereixen estupefaents o begudes alcohòliques. El vestit, per exemple, compta amb ulleres de visió en túnel, orelleres, pesos de canell i genoll i embenats en colzes, coll i genolls.\nFord ha desenvolupat aquest vestit amb científics de l'Institut Meyer-Hentschel d'Alemanya, una empresa especialitzada en la investigació dels efectes de les discapacitats de mobilitat.\nLa presentació dels cursos a Catalunya va comptar amb la presencia de, entre altres personalitats: Pere Macias, president de la Comissió de Seguretat Viària i Mobilitat Sostenible del Congrés; Antoni Reig, director general de Joventut de la Generalitat de Catalunya; Sebastià Salvadó, president del RACC; i Salvador Servià, director del Circuit de Barcelona-Catalunya.\nLa quarta part de totes les víctimes mortals\nSegons un estudi, més de la meitat dels conductors joves europeus d'Alemanya, Espanya, França, Itàlia i el Regne Unit admet haver conduït en algun moment sota els efectes de l'alcohol o de les drogues, una tercera part ha acceptat viatjar en un cotxe amb un conductor ebri o drogat, i dues terceres parts admeten no conèixer el límit legal d'alcoholèmia per conduir.\nSegons la Comissió Europea, el 25% de totes les morts en carretera estan relacionades amb el consum d'alcohol, el principal factor associat a accidents de trànsit en els quals es veuen implicats conductors joves.\n"Ford, Condueix la teva Vida" també inclou altres mòduls pràctics de conducció en què els joves poden experimentar i mentalitzar-se sobre els riscos de les distraccions al volant, aprendre a gestionar la velocitat i la distància de frenada, i rebre una explicació sobre les tecnologies d'ajuda a la conducció.


En finalitzar aquest mòdul l’alumne/a: :\nUnitat 1: Disseny d’Interfícies\nGenera interfícies gràfiques d’usuari mitjançant editors visuals fent servir les funcionalitats de l’editor i adaptant el codi generat.\nGenera interfícies gràfiques d’usuari basades en XML fent servir eines específiques i adaptant el document XML generat.\nCrea components visuals valorant i emprant eines específiques.\nDissenya interfícies gràfiques identificant i aplicant criteris d’usabilitat.\nUnitat 2: Generació de Documentació\nCrea informes avaluant i utilitzant eines gràfiques\nDocumenta aplicacions seleccionant i utilitzant eines específiques.\nUnitat 3: Distribució d’Aplicacions\nPrepara aplicacions per la seva distribució avaluant i analitzant eines específiques.\nAvalua el funcionament d’aplicacions dissenyant i executant proves.


Facilitem que els nostres clients comprin amb elements reutilitzables - GremiCarn\nUs animem a tots a sumar-vos a la iniciativa, que es preveu que en un futur sigui d’obligat compliment*, i accepteu els envasos dels clients.\nEl passat mes de novembre des de GremiCarn juntament amb altres agrupacions del sector, vam adherir-nos a l’acord per fomentar la reutilització d’envasos.\nTot i que des de fa anys que des del Gremi, i des de moltes carnisseries-xarcuteries associades, ja s’està potenciant l’ús dels envasos dels clients, aquest acord reconeix per primera vegada de forma oficial a les persones que demanen poder comprar sense endur-se envasos de plàstic d’un sol ús a casa.\nPosem a la vostra disposició una sèrie de materials de comunicació que podeu fer servir en els vostres establiments i compartir a les vostres xarxes socials per indicar que accepteu la compra amb envasos reutilitzables.\nCartell Amb el teu envàs: Passos per utilitzar el teu envàs\nCartell Amb el teu envàs: Condicions per utilitzar el teu envàs\nCartell Amb el teu envàs: Recomanacions per utilitzar el teu envàs\nVídeo Amb el teu envàs.\nProtocol per a la reutilització\n*Aquest acord s’avança a un nou marc normatiu que està en procés a nivell estatal i català. Per una banda, l’esborrany del Real Decreto de Envases i també la Ley estatal de residuos que va presentar el Ministerio de Transición Ecológica y Reto Demográfico incorporen la obligatorietat dels establiments a acceptar els envasos dels seus clients i es preveu que s’aprovi a mitjans de l’any 2022. Per altra banda, des del Ministerio de Consumo tenen en procés un altre Real Decreto que també inclou el permetre l’ús d’envasos reutilitzables aportats per la mateixa persona consumidora.\ndescarregar Descarregar tot el material\nanar a Anar al web de la campanya


Camps es desvincula davant del jutge dels contractes de Gürtel - Regió7 :: El Diari de la Catalunya Central\nCamps es desvincula davant del jutge dels contractes de Gürtel\nCamps es desvincula davant del jutge dels contractes de Gürtel Regió7\nL'expresident de la Generalitat valenciana Francesc Camps va negar davant del jutge tots els fets que se li imputen en la peça 5 del cas Gürtel, que investiga si va ordenar contractar Orange Market per a l'edició de Fitur de l'any 2009, segons fonts jurídiques.\nEncara més, va afirmar que no coneixia ni l'empresa Orange Market ni els detalls de les adjudicacions, i que per tant no era la persona que les ordenava, tampoc la de Fitur per la qual se l'investiga. Segons ell, tot just coneixia qui va ser responsable de la companyia, Álvaro Pérez Alonso, el Bigotes, tot i que en una conversa entre tots dos es dirigia a aquest com a «amiguet de l'ànima». Les fonts consultades van indicar que Camps va explicar que tenia una mínima relació amb Pérez Alonso i que sabia qui era perquè organitzava actes del partit. També va recalcar que va ser al seu casament perquè l'hi va demanar l'aleshores secretari general del PP valencià, Ricardo Costa.\nSegons les citades fonts, Camps va respondre totes les preguntes del fiscal Anticorrupció, l'acusació popular i la seva defensa, en un interrogatori que va durar gairebé tres hores en què el jutge va haver de cridar l'atenció a l'investigat per la seva manera de contestar, especialment al representant del Ministeri Públic.\nLa Fiscalia rebaixa les peticions de penes de presó per als líders confessos de la trama Gürtel.\nBárcenas ratifica que Costa el va advertir del finançament irregular.


Sol·licitud d’autorització excepcional per al control d’espècies\nObjecte del tràmit: Obtenir autorització per al control d’espècies, deixant sense efecte les prohibicions establertes als articles 33.1, 33.3, 37 i 38 (excepte els punts 12, 13, 21, 26 i 27) de la Llei balear de caça.\nQui ho pot demanar: Qualsevol usuari de vedat de caça.\nRequisits a complir: Justificar que no hi ha cap altra solució satisfactòria i ocorre alguna de les circumstàncies següents:\n• Si es deriven efectes perjudicials per a la salut i la seguretat de les persones.\n• Si es deriven efectes perjudicials per a les espècies protegides.\n• Per prevenir perjudicis importants en els cultius, en els ramats i en els boscos.\n• Per a fins d’investigació o d’ensenyament, de repoblació o de reintroducció, així com per a la cria en captivitat orientada als fins esmentats.\n• Per prevenir accidents en relació amb la seguretat aèria i vial.\n• Per permetre, en condicions estrictament controlades i mitjançant mètodes selectius i tradicionals, la captura, la retenció o qualsevol altra explotació prudent de determinades espècies no catalogades, en petites quantitats i amb les limitacions precises per garantir-ne la conservació.\n• Per protegir la flora i la fauna.\n• Per combatre malalties o epizoòties que afectin les espècies cinegètiques.\nDocumentació a presentar: - Sol·licitud d'autorització excepcional, motivada, mitjançant model oficial.\n- Llista de les persones proposades per realitzar l’actuació (Nom i cognoms, DNI i mètode de control)\n- Autorització expressa del titular de la parcel·la o dels edificis habitables aïllats o edificis agraris, ramaders o forestals en ús, quan el control s’hagi de realitzar a l’interior de les zones de seguretat d’aquests espais.\nTerminis de ciutadà: No hi ha terminis en tractar-se d’una autorització excepcional\nMarc legal: Llei 6/2006 de 12 d’abril, Balear de caça i pesca fluvial, modificada per la Llei 3/2013, de 17 de juliol\nModel de sol·licitud d’autorització excepcional per al control d’espècies


LLIBRES: "SANG A LES DRASSANES"\nTot és més vell que l’anar a peu, i la mala vida ha existit sempre. Comproveu-ho llegint “Sang a les Drassanes”, traducció al català de “Sangre en Atarazanas” (1926), el fantàstic llibre del periodista Francesc Madrid (Barcelona 1900 – Buenos Aires, 1952). En aquesta obra es bateja com a “barri xino” el Districte Vè de la ciutat de Barcelona, i el llibre va d’això, un seguit de relats periodístics sobre la (mala) vida a l’actual Raval de la capital catalana durant les primeres dècades del segle XX.\nEn ella hi desfilen anarquistes, mariners, obrers del port, enllustradors de sabates, pillos, xarlatans, lladres, serenos, i putes que parlen català. Posem el nas a mueblées, burdells, cases de dormir, cabarets i dancings. Participem de bacanals homosexuals i quadres d’invertits. Sóm testimonis de crims socials i vagues generals. Fins i tot ballem tangos i xarleston, i pels més atrevits, podem gaudir de paraísos artificials amb el veronal o la cocaïna. Qui diu que la (mala) vida en altres temps no era emocionant? Ni millor, ni pitjor, tenia el seu rotllo…\nEl llibre que avui us recomano és un retrat minuciós d’una època i la descripció d’una geografia sòrdida.\nI a més s’edita amb un excel•lent bonus track, l’epíleg “Francesc Madrid: Vida, periodisme i literatura” a càrrec de Just Cortès, on es detalla la vida d’aquest periodista català alhora que es calibra la importància de la seva trajectòria i obra que podem trobar curosament llistada a les darreres pàgines.\nI per acabar, només dir que aquest és un exemple de la munió de llibres interessantíssims i originals que ens recupera de l’oblit l’editorial Acontravent (http://www.acontravent.cat/ ). Una d’aquelles gestes, suposo que inspirades per la filantropia, dignes d’agraïr.\nTítol: Sang a les Drassanes\nAutor: Frances Madrid\nTraductor: Gerard Bagué\nEpíleg de: Just Cortès\nEdició: Barcelona, Febrer 2010 (original 1926)\nDisponible a la Xarxa de Biblioteques Municipals\nPer Jordi Sànchez\nEtiquetes de comentaris: Jordi_Sanchez, llibres


Arxius de blujazz - blumusic produccions\nTorna el CMS trio! La seva recepta màgica de jazz, estàndards llatins i músiques d'arrels populars continua més viva que mai després d'anys trepitjant els escenaris de tot el món. Un directe amb temes propis...\nL'espectacle de la Vicens Martin Dream Big Band recull algunes de les nadales tradicionals catalanes més conegudes, les posa sota el sedàs dels arranjaments de Vicens Martin, i versiona ritmes i melodies amb un...\nEls Fruits Saborosos és un espectacle transversal: un recull de 18 poemes d’un jove Josep Carner relacionats amb algun fruit. En realitat, les veritables protagonistes són persones en diferents moments vitals: infantesa, joventut, maduresa...\nTots coneixem Prince, Michael Jackson i Stevie Wonder, i la trajectòria que els caracteritza. Tres grans artistes del segle XX que, amb la seva música i carisma, van omplir les sales més importants i...\nWelcome és el nou projecte liderat pel guitarrista i compositor Rai Castells creat a Boston quan era estudiant, al Berklee College of Music, i ara desenvolupat a Barcelona comptant amb uns dels millors músics...\nMarc Miralta és, per la seva trajectòria, un dels músics de jazz amb més reconeixement internacional. És així per haver estar pioner en les músiques de fusió i molt actiu en projectes arreu del...\nMarc Miralta Contemporary Quartet\nEn aquesta formació, Marc Miralta canvia d’instrument i així podem descobrir una altra cara d’aquest músic polifacètic. Amb la peculiar sonoritat del vibràfon i les seves composicions originals, amb aquest quartet podreu gaudir d’un viatge...\nAquest grup interpreta composicions originals del seu líder, fetes expressament per a aquesta formació. Fa un parell d´anys Marc Miralta va començar a pensar en els músics més adients per a poder interpretar la...\nFlamenco Standards sorgeix com la iniciativa de quatre dels més actius músics de flamenc (Marc Miralta, Rycardo Moreno, Pablo M. Caminero y Enrique Rodríguez), amb la intenció de crear un repertori de temes del...


Debut memorable de Grosvenor al Palau - Revista Musical Catalana\nDebut memorable de Grosvenor al Palau\nBenjamin Grosvenor. © Decca/Sussie Ahlburg (foto d’arxiu)\nPALAU 100 PIANO. Benjamin Grosvenor, piano. Obres de Mendelssohn, Chopin, Ravel, Granados i Liszt. PALAU DE LA MÚSICA. 23 DE MAIG DE 2016.\nPersonalitat, tècnica, sensibilitat, expressivitat, musicalitat, serien molts dels qualificatius que podrien definir l’estil mostrat pel jove pianista britànic Benjamin Grosvenor en l’actuació del seu debut a la ciutat de Barcelona. Acomiadat amb una allau d’aplaudiments, el recital eclèctic i exigent proposat no va ser obstacle per mostrar-nos un ventall de les qualitats musicals que l’han portat a ser considerat un dels grans representants d’aquesta nova generació de pianistes brillantíssims cridats a ser els Ashkenazy, Pollini o Argerich del futur.\nGrosvenor és un pianista de tècnica impecable, amb un aplom i una seguretat al més pur estil Kissin, Volodos o Yuja Wang. Se sent còmode afrontant moments tan compromesos com els que Liszt va reservar al prestissimo de la complexíssima “Tarantella” que tanca Venezia e Napoli (l’annex dels Anys de pelegrinatge), en la “Tocata” de Le tombeau de Couperin, o en el vertiginós “Presto” final de la Sonata núm. 2 que ha estat descrit com “el vent que passa per sobre d’una tomba” i que exposa l’intèrpret a un veritable repte pianístic. Amb un articulat i un legato admirable, amb salts plens de precisió, amb claredat en els trinats per afrontar la temuda obra de Liszt, o amb una claredat diàfana en les notes repetides de la “Tocata”, Grosvenor fa de la tècnica un mitjà per assolir i escrutar la musicalitat que cal que transcendeixi de les obres. És descriptiu en Liszt (líric, poètic, apassionat, refinat, sensible), atorga tot el regust de danses a la manera antiga que Ravel va plasmar en Le tombeau, dedicada a la seva mare i als seus amics morts després de la Primera Guerra Mundial, i expressa amb vehemència i destil·lant una sensibilitat plena de maduresa la música de la celebèrrima Sonata Marxa Fúnebre de Chopin. Dues obres breus però de gran exigència musical, com són dos dels Preludis i fugues de Mendelssohn, servien per iniciar el recital al Palau, en el qual no va mancar un homenatge a Enric Granados. Des del Palau es va demanar que inclogués al programa els Valsos poètics, obra que a més servia de cloenda als recitals dedicats a l’Any Granados i que a més ha inclòs en el seu darrer enregistrament. Deliciosa la manera de manifestar aquesta música tan subtil (sens dubte una de les obres més encantadores sorgides del geni compositiu de Granados) i que va tocar amb l’encant i el refinament de la música de saló que es recrea dins l’atmosfera d’aquesta peça.\nGrosvenor és un pianista d’una musicalitat refinadíssima, d’un aplom absolut, d’una personalitat que es fa evident en l’elegància del seu fraseig i amb una certa predilecció per afrontar els tempi a una velocitat alta. Però malgrat el seu pianisme desbordat, sap copsar el fet essencial que s’ amaga dins les obres i els seus components estètics.\nEl pianista britànic va tenir la deferència de cloure el recital interpretant Mompou i, per últim, mostrar-nos una exhibició tècnica amb el “Capriccio” dels Estudis op. 28 d’Ernst von Dohnnányi, el gran pianista, compositor i director format a Budapest, company i difusor de la música de Bartók i mestre de Sir Georg Solti.\nUn dels alumnes de Chopin, Wilhelm von Lenz, deia que “en el trio de la Marxa Fúnebre de Chopin es pot reconèixer si l’intèrpret és un poeta o si tan sols és un pianista, si sap parlar o només tocar el piano”. I certament Grosvenor ens va demostrar, en afrontar aquest sublim moment musical, que ell, a més de tècnica, té un gust musical exquisit.


Conte "Món petit", a càrrec de Cristina Noguer | BCN Guide: Barcelona’s activities calendar, directories and courses Conte "Món petit", a càrrec de Cristina Noguer\nEl meu món és molt petit i està ple d’amics. Tinc amics de tot el món, amb històries diverses per explicar, contes d’aquí i d’allà. He descobert que a la meva escola hi ha nenes del Perú i d’Angola. M’ho passo molt bé al meu món petit perquè no és mai avorrit.\nEspectacle narrat en la parla d'Osona.


Xerrades | INS del Voltreganès | Pàgina 2\nDivendres 13 d’abril els alumnes de 1r de batxillerat de l’assignatura d’economia d’empresa han realitzat un taller de negociació portat a terme pel professor de la UVic José Antonio Corral Marfil.\nBatxillerat, Ciències socials, General, Portada Xerrades 0\nEls alumnes de 1r i 2n de batxillerat han assistit, el dia 29 de novembre, a la conferència sobre epigenètica impartida pel Dr. Manel Estaller a la Universitat de Vic dins del programa de Tertúlies de Literatura Científica.\nXerrada a la UVic en les Tertúlies Científiques\nXerrada curiositats científiques\nLa xerrada del dia 11 d’octubre a la Universitat de Vic, ha estat impartida pel periodista\nllicenciat en Biologia Daniel Arbós. A part d’esmentar-nos els seus llibres, ha repassat\nalgunes de les curiostats que surten en el seu últim treball “Pa ciència, la… Llegeix més»\nConferència Salvador Macip\nEl dimecres dia 19 d’abril els alumnes de 1r de batxillerat i els de 2n de batxillerat científic vàrem assistir a una conferència d’en Salvador Macip a la Universitat de Vic.\nEn Salvador Macip és doctor en genètica molecular i ha escrit diverses novel•les i assajos que tenen un paper important en la divulgació científica.\nEl dr. Macip ens va parlar de la seva recerca de com evitar l’envelliment. Va començar definint l’envelliment com la degradació progressiva dels teixits que segreguen algunes substàncies no desitjades per les cèl•lules del seu voltant.\nA continuació ens va parlar d’un fàrmac que ha desenvolupat amb el seu equip i que és capaç de millorar les capacitats físiques i mentals que es van perdent amb l’edat. De moment s’ han fet experiments amb mosques i ratolins i no sempre han mostrat que es pugui allargar la vida.\nA partir d’aquí, el dr. Macip ens va fer reflexionar sobre les conseqüències que podria tenir el fet de viure més temps i es va acabar amb un debat on es van plantejar qüestions com ara: Qui tindria accés als fàrmacs que “et fan tornar jove”? No hi ha prou persones en aquest món com per fer que visquin més temps?\nNúria Vilaró Yuste\nPractiquem la solidaritat i avancem cap a la pau\nEls alumnes de 1r i 2n de batxillerat de l’Institut han assistit a la xerrada Practiquem la solidaritat i avancem cap a la Pau, a càrrec de l’Arcadi Oliveres. Activitat realitzada amb la col·laboració de l’Ajuntament de Les Masies de Voltregà i Sant Hipòlit de Voltregà i l’Institut del Voltreganès. Al llarg de la seva conferència, el professor ha defensat els drets humans, la pau i la justícia social. No s’ha oblidat de denunciar el subdesenvolupament i la desigualtat socio-econòmica a partir d’exemples concrets de l’actualitat. També ha demanat als alumnes un consum responsable i promoure una economia solidària per tal d’avançar cap a la pau. Abans d’acabar els alumnes, en el torn de paraules, han dialogat amb el professor. De segur que el seu discurs no ha deixat a ningú indiferent.\nXerrada d’economia – FemCat\nEls alumnes de 1r i 2n de batxilerat de la matèria d’economia han assistit a una xerrada a càrrec del president del Grup La Farga Lacambra, el Sr. Oriol Guixà.\nLa Farga és una empresa metal·lúrgica que fabrica i comercialitza semielaborats de coure i els seus aliatges per als mercats elèctrics, envasos metàl·lics , cables ferroviaris, conductors per a la mitja, alta i molt alta tensió, tubs i conductors especials.\nBatxillerat, Ciències socials, Portada Xerrades 0\nXerrada informativa: Hi ha pares i mares perfectes?


S'inaugura l'exposició «La Mar de Patchwork» del taller de Montse Forcadell a la Torre del Port - Revista Cambrils\nS'inaugura l'exposició «La Mar de Patchwork» del taller de Montse Forcadell a la Torre del Port\nPublicat el Dimecres, 5 de setembre de 2018 10:19h\nActe d'inauguració, ahir al vespre, a la Torre del Port | Berta Ruiz\nAhir al vespre s'inaugurava a la Torre del Port, l'exposició La Mar de Patchwork. La mostra és un recull d'obres inspirades en el mar –hi ha mar, hi ha vaixells, hi ha fars, hi ha peixos– i realitzades per les alumnes del taller de Montse Forcadell i per ella mateixa. A l'acte d'inauguració hi van ser presents l'alcaldessa –Camí Mendoza–, el regidor de Cultura i Festes –Lluís Abella–, el regidor d'Hisenda i Personal –Jaume Gila–, el director del Museu d'Història de Cambrils –Gerard Martí– i la professora del taller –Montse Forcadell–, acompanyada de les seves alumnes.\nEn aquesta ocasió, l'encarregat de presentar la mostra va ser el regidor Jaume Gila –amic personal de Montse Forcadell–. En la seva intervenció, Gila va voler posar en valor la trajectòria professional a la qual va definir com una persona "treballadora, exigent, generosa, riallera i amiga". Va destacar que, des de ben jove, es va voler dedicar a les labors, un món que l'apassiona i, des de fa 30 anys es va iniciar en el camí del patchwork –una tècnica no massa coneguda aleshores–. Des d'aleshores ençà, segons va dir Gila, "la Montse no ha deixat d'aprendre, d'ensenyar i de transmetre uns coneixements que necessiten paciència i molta passió". Gila també va repassar la trajectòria de Forcadell amb nombrosos premis, reconeixements, participació en exposicions locals, nacionals i internacionals, així com formació a d'altres països per conèixer noves tècniques.\nPatchwork amb esperit de mar\nPer la seva part, Montse Forcadell també va voler dir unes paraules: "aquesta és la segona exposició que fem sobre el món mariner, tot i que jo sóc vilera. Un dels motius ha estat perquè l'altra vegada –l'any 2015– es va fer a l'edifici de l'Ajuntament i quan em van dir que aquesta seria a la Torre del Port –símbol de la façana marítima del nostre poble– no ho vaig dubtar. Tenir l'oportunitat de mostrar patchwork amb esperit de mar. Vivim al Mediterrani i el mar sempre ens dóna bones vibracions, sempre és una fons d'inspiració per a qualsevol artista. Moltes obres són noves i algunes d'elles fetes per a l'exposició. Hi ha 17 obres de les alumnes –n'hi ha de vileres, de marineres i d'altres pobles– i 17 obres meves. També he volgut que l'espectador entengui el nostre treball i he demanat a les autores que un títol i dues ratlles sobre el significat del seu treball".\nImatges de la inauguració de l'exposició, ahir al vespre a la Torre del Port


Els mitjans de la Generalitat lideren la resistència al 155 | Catalunya | EL PAÍS Catalunya\nL'inici dels tràmits per a la suspensió de l'autonomia ha provocat les primeres reaccions de resistència a la mesura\nBarcelona 22 OCT 2017 - 21:43\tCEST\nL’inici dels tràmits per a l’aplicació de l’article 155, anunciat dissabte pel president Mariano Rajoy, ha provocat les primeres reaccions de resistència a la mesura. Els mitjans públics —TV3, Catalunya Ràdio i l’Agència Catalana de Notícies (ACN)— han estat els primers a mostrar el seu rebuig a la previsible tutela del Govern central. El sindicat majoritari de l’ensenyament, Ustec, va anunciar que “no reconeixerà com a interlocutors vàlids” aquelles persones que assumeixin les competències en l’àmbit educatiu.\nEls treballadors de TV3 i Catalunya Ràdio es rebel·len contra la intervenció\nLa reacció dels mitjans públics va ser gairebé immediata a l’anunci de Rajoy. Els comitès professionals i d’empresa van sortir al pas amb comunicats i, en el cas de Catalunya Ràdio, van anunciar la intenció de “no reconèixer l’autoritat” d’un nou director si l’actual, Saül Gordillo, és rellevat del càrrec. La plantilla de l’ACN va subscriure, per la seva banda, que s’oposarà “amb tota la vehemència possible” a una hipotètica nova direcció imposada per l’article 155.\nA aquesta posició s’hi han sumat desenes de professionals, que han rebut el suport d’entitats com el Col·legi de Periodistes de Catalunya i de treballadors d’altres mitjans. El Sindicat de Periodistes de Catalunya va qualificar en un comunicat d’“intervencionisme desmesurat” l’acord adoptat pel Consell de Ministres i va mostrar “tot el suport als treballadors dels mitjans públics en les manifestacions de rebuig que sens dubte es produiran”.\nL’estructura de la CCMA està encapçalada per un president i un consell de govern format per sis persones, que són nomenats pel Parlament català, que en aquest punt requereix una majoria de dos terços. És aquest òrgan el que nomena i cessa els directors dels mitjans públics. Tot i que l’acord del Consell de Ministres aprovat dissabte no va més enllà d’assenyalar que “correspondrà als òrgans o autoritats que es creïn a aquest efecte o designi el Govern de la nació” garantir que la informació oferta és “veraç, objectiva i equilibrada” i “respecta els valors i principis continguts en la Constitució espanyola”, aquest enunciat obre la porta a la intervenció dels mitjans per part del Govern central.\nLes crides al desafiament a la previsible activació de l’article 155, pendent de la votació al Senat divendres que ve, es van estendre també a l’àmbit educatiu. Alguns directors de centres escolars van mostrar ahir la seva intenció de no acceptar cap altra autoritat que la dels actuals membres de la Generalitat, mentre el sindicat Ustec va assegurar que no reconeixerà “com a interlocutors vàlids aquelles persones que no siguin representants de la legitimitat popular”. Ustec va fer una crida a “resistir” contra “les imposicions” i va alertar que “l’escola catalana pot córrer el risc de ser intervinguda”.\nLes xarxes socials es van convertir ahir en un degoteig de desenes d’entitats, funcionaris i alguns càrrecs públics que també van mostrar la seva intenció de “no acatar” o “no reconèixer” possibles canvis en els seus departaments que es poguessin produir la setmana vinent després de l’activació de l’article 155 si aquest és ratificat pel Senat.


3 mesos gratis de revistes digitals en català per als VxL gràcies a l’APPEC « Voluntariat per la llengua CNL Eramprunyà\n3 mesos gratis de revistes digitals en català per als VxL gràcies a l’APPEC\nL’Associació Catalana de Publicacions Periòdiques en Català (APPEC) ofereix als participants en el Voluntariat per la llengua (VxL) amb carnet del VxL vigent 3 mesos gratis de revistes digitals en català d’iQuiosc.\nL’iQuiosc és el primer (i únic) quiosc digital de publicacions periòdiques en català (diaris, revistes, premsa territorial i publicacions gratuïtes). Les revistes del seu catàleg es poden llegir des de l’ordinador, la tauleta o el mòbil i és per això que també son a l’abast dels voluntaris i aprenents que resideixen fora de Catalunya. S’hi poden trobar revistes de diverses temàtiques: des de l’arquitectura fins la salut, passant per la ciència, els viatges, l’ecologia, la religió, l’economia, la música, l’educació, la llengua i la literatura, els esports, la història, l’excursionisme o la gastronomia, entre d’altres.\nQuè s’ha de fer per gaudir de la promoció?\n► Accediu a la pàgina web llengua.iquiosc.cat\n► Cliqueu el botó “Vull subscriure’m ara” i introduïu el codi promocional que us facilitarà el dinamitzador del VxL amb qui teniu contacte per reduir el preu a 1 cèntim.\n► Haureu de fer un pagament de 0,01€ en concepte de validació de la targeta de crèdit que us serà retornat uns dies després.\nLa renovació de les subscripcions és automàtica. Un cop passats els tres mesos de promoció es cobrarà la tarifa normal de 9.99 € al mes. Per desactivar aquesta opció podeu fer-ho a “El meu compte” > “Tarifa plana”.\n► Notícia al portal del Voluntariat per la llengua i més enllaços\n► Pàgina de la promoció per al Voluntariat per la llengua\nL’Institut d’Estudis Catalans homenatjarà les parelles lingüístiques a la III Festa “Fes-te de la llengua” Voluntariat per la llengua a l’IES Torre Roja de Viladecans


Cardedeu Comestible | Cardedeu en Transició\nCardedeu, un poble on creixen verdures, hortalisses i fruita arreu i en els llocs més inesperats.\nOn hi ha horts comunitaris en algunes places i parcs públics, gestionats pels veïns i oberts a que els vianants puguin participar tant del manteniment com de les collites.\nOn els veïns cultiven hortalisses als balcons, patis i terrasses i comparteixen aprenentatges, feines i collites.\nOn hi ha jardineres als espais públics on hom pot abastir-se, per exemple, d’herbes aromàtiques i culinàries.\nOn els arbres ornamentals van sent substituïts per arbres fruiters i arbusts de fruites silvestres.\nIncredible Edible és un moviment que neix al poble de Todmorden, a Anglaterra i que s’ha estès a nombroses poblacions angleses i d’arreu del món. El concepte és el mateix que s’explica aquí, que grups de voluntaris mantenen horts dels que tothom pot gaudir. A Todmorden, els comerciants, restaurants, escoles, l’administració i fins i tot la policia s’han afegit al moviment. La iniciativa ha esdevingut un gran atractiu turístic i gent de tot el món hi viatja per participar en les rutes guiades pels diferents espais increïbles i comestibles. Hi ha una xarxa de pobles «Incredible Edible» al Regne Unit i també a França. Aquí, a Catalunya, Cerdanyola també ha començat a esdevenir comestible.\nD’altra banda, el moviment d’horts urbans ja fa temps que ha arrelat a molts pobles i ciutats de la mà d’un creixent interès en recuperar un cert contacte amb la natura i alhora menjar verdures que tinguin el gust «de les d’abans» i sense residus de productes químics.\nA Cardedeu hi ha nombrosos horts, tant particulars com de lloguer i de caràcter productiu. Però encara hi ha un gruix molt gran de gent que no té cap o molt poc contacte amb l’origen d’allò que menja. Per això creiem que només hi hauria beneficis en apropar espais de cultiu d’hortalisses ecològiques als espais públics.\nCardedeu Vital ja va intentar el 2009 que l’Ajuntament cedís espais en desús per a implementar-hi horts urbans, però en aquell moment va rebre una negativa. Ara tornem a revifar aquella proposta, modificada, proposant acostar els horts encara més a la gent i a més gent.\nSensibilització. Treure els horts al carrer aproparà les persones a l’origen d’allò que mengem. Petits i grans podran veure i ajudar a créixer allò que després es portaran al plat. Es cultivarà tot sense l’ús de productes químics apropant l’agricultura ecològica a la ciutadania, també a aquells sectors que normalment no consumeixen productes ecològics o de proximitat. S’utilitzaran varietats tradicionals per donar-les a conèixer. Hi haurà cartells informatius i didàctics sobre la cura de les diferents hortalisses.\nCohesió social. Els «espais comestibles» seran punts de trobada de veïns de diferents edats, orígens i condició social. Si hi ha alguna cosa que tots i totes tenim en comú, és que mengem. Seran espais on compartir i aprendre —i menjar— plegats.\nSolidaritat. El projecte és essencialment solidari en tant que les hortalisses conreades seran per al gaudi de tothom, també d’aquells vianants que no han participat en la creació o el manteniment dels horts. I és clar que sí, ens agradaria que se’n poguessin beneficiar també famílies amb pocs recursos econòmics i que normalment no tenen accés a producte ecològic. I que per petita que fos la collita pogués ajudar a la seva alimentació i economia domèstica.\nResiliència i sobirania alimentària. Si el projecte s’expandeix prou en el temps i l’espai i a més dels espais públics «comestibles» i els nombrosos horts que ja existeixen al poble, encara més veïns s’animen a cultivar hortalisses en els seus jardins, patis o balcons, Cardedeu guanyaria sens dubte en resiliència i sobirania alimentària.\nStart small, que diuen en anglès.\nVam començar convocant els vilatans a una presentació del projecte, en el 20è Berenar de Transició el dia 11 de març. D’allí en va sortir un grup de voluntaris per tirar-ho endavant i vam començar a idear les primeres passes del projecte. Concretament, un hort comunitari a la plaça Francesc Macià.\nEs tractava de fer un hort estètic, didàctic i productiu —en aquest ordre de prioritats— que els veïns sentissin seu i on els vianants es sentissin convidats a acostar-se. Esperem anant-ho aconseguit.\nQuan hi hagi veïns d’altres zones del poble amb ganes de crear nous grups s’implantaran d’altres espais comestibles.\nEn diferents espais es poden fer diferents actuacions: des de crear un hort pròpiament dit fins a cultivar hortalisses o herbes en jardineres ja existents o autoconstruïdes, o cultivar plantes més o menys disperses en alguns altres indrets, com per exemple davant la policia, davant l’ajuntament, en algunes de les jardineres del centre, davant l’estació de Renfe…


La vespa asiàtica i la sequedat fan caure la producció de mel – Girona A cop de post\nLa vespa asiàtica i la sequedat fan caure la producció de mel\n02/06/2017 02/06/2017 ~ Raül Muxach\nLa sequera i la vespa asiàtica fan caure la producció de mel a nivells de 2003\nEls apicultors alerten que la vespa asiàtica és el “problema ecològic més gran que hem vist mai”\nJa fa temps que els apicultors diuen que la vespa asiàtica acabarà amb el sector i que l’administració no s’ho pren seriosament. I sembla que les dades de producció de mel corresponents al 2016 confirmen que no van desencaminats. Les abelles de les comarques de Girona van produir-ne un 32% menys que el 2015. No tot és culpa de la vespa, diu el president dels apicultors, però considera que aquest animal és “el problema ecològic més gran que hàgim vist mai”.\nUn pot de mel. M.D.\nEl 2016, el nombre d’arnes (la majoria transhumants) va créixer per cinquè any consecutiu a les comarques de Girona i es va arribar a la xifra més alta de la història: 17.638. Però això contrasta amb un descens de la producció de mel d’un 32% respecte a l’any anterior.\nEls 268.219 quilos de l’any passat suposen la xifra més baixa des del 2003 però aquell any es va arribar a aquesta producció amb aproximadament la meitat d’arnes que les que hi ha avui. Eren 9.250 segons l’estadística oficial de la Generalitat.\nEl descens de la producció és encara més alarmant si en comptes de comparar la del 2016 amb l’any anterior, ho fem amb la de l’any 2014, quan es va fregar el sostre històric: 451.532 quilos.\nEl president dels apicultors de les comarques de Girona, Àngel Noguer, diu que 2016 va ser un any extremadament sec i això va fer que la feina de les abelles fos molt complicada però el descens no s’explica només per aquest motiu.\nL’expansió de la vespa asiàtica s’ha disparat, sobretot entre la Selva i la Garrotxa i va camí de convertir-se “en el problema ecològic més gros que s’ha vist mai d’aquí a dos o tres anys si no hi trobem remei”, diu Noguer, que alerta que “ja no només es menja les abelles, també es menja les mosques i molts insectes pol·linitzadors”.\nLa vespa no només es menja les abelles, també les estressa i això fa que, moltes vegades, optin per quedar-se a dins dels ruscos i menjar-se la seva pròpia producció.\nDe fet, la producció de mel va caure a tot Catalunya un 28%. A Girona és on més va baixar, seguit de Lleida (va caure quasi un 31%), dues de les zones on la vespa asiàtica està més estesa. Noguer creu que la producció del 2017 tampoc remuntarà.\nTambé ha baixat molt la producció de cera, un 27%, arribant a mínims històrics. El 2016 se’n van recollir 5.910 quilos, molt lluny del sostre històric del 2007, quan es van produir 24.825 quilos.\nPosted in Agricultura, Medi Ambient\tapicultors de gironaproducció de melraul muxachvespa asiàtica\n‹ PreviousLes hipoteques s’engreixen un 15%\nNext ›Despertar de Primera


Serralvo: "Folgado ha d'explicar què sabia dels sobrecostos en el CTE i el col·legi Angelina Abad ara que l'informe de l'UCO revela que Ciegsa va finançar il·legalment el PP" - Ajuntament de Vila-real\nSerralvo: "Folgado ha d'explicar què sabia dels sobrecostos en el CTE i el col·legi Angelina Abad ara que l'informe de l'UCO revela que Ciegsa va finançar il·legalment el PP"\nEl portaveu de l'equip de govern de l'Ajuntament de Vila-real, Javier Serralvo, ha demanat hui explicacions al Partit Popular, i més concretament al seu portaveu i president local, Héctor Folgado, per les recents informacions que situen Vila-real en el "mapa escolar de la corrupció". Serralvo s'ha referit a les adjudicacions i sobrecostos d'obres de l'empresa pública Construccions i Infraestructures Educatives de la Generalitat Valenciana (Ciegsa) que, segons informes de la Unitat Central Operativa (UCO) de la Guàrdia Civil, van servir presumptament per a finançar il·legalment el Partit Popular a la Comunitat Valenciana.\nSerralvo ha lamentat que Vila-real aparega en aquesta investigació pels sobrecostos en la construcció del Centre de Tecnificació Esportiva i el col·legi Angelina Abad, dues obres que es van impulsar en l'última legislatura del PP a l'Ajuntament de Vila-real, un mandat durant el qual Héctor Folgado va ser regidor d'Educació i el vila-realenc Alejandro Font de Mora conseller del ram. "L'herència del PP és una hipoteca llarga que continua afectant Vila-real, ara en un tema tan sensible com l'educació", ha denunciat el portaveu del govern local, que ha agregat que "mentre alguns es lucraven amb infraestructures educatives, s'acomiadava professors i no es reforçaven les classes perquè deien que no hi havia diners". Segons Serralvo, "a algú li interessava fer obres faraòniques" i "ara sabem per què, perquè després venien els sobrecostos".\nEl portaveu de l'equip de govern ha detallat les xifres que apareixen en els informes de l'UCO publicats i que situen en 10 milions d'euros l'encariment del projecte del Centre de Tecnificació Esportiva, inaugurat el 2011 després de dues fases d'obra, "que finalment va costar 30 milions d'euros". "Deu milions de sobrecost en un centre que ara ens toca mantenir a l'Ajuntament i que té importants problemes de goteres perquè tota la coberta del pavelló se sustenta sobre una tela", ha criticat Serralvo. Respecte al col·legi Angelina Abad, la construcció del qual es va desenvolupar entre 2006 i 2008, "quan Héctor Folgado era regidor d'Educació", el sobrecost en l'obra, també gestionada a través de l'empresa pública Ciegsa, es va elevar als 600.000 euros. "Demanem que Folgado explique què sabia d'aquests sobrecostos, ara que els informes de l'UCO revelen que a través de Ciegsa es finançava presumptament el Partit Popular", ha insistit Serralvo.\nAixí mateix, el regidor socialista s'ha referit també a la "incoherència" de Compromís "que ara diu que no hem de recordar-nos de l'herència del PP, sembla que vulguen blanquejar aquesta herència". Serralvo s'ha preguntat si "és el mateix Compromís que va estar huit anys governant amb el PSPV a Vila-real" al mateix temps que ha remarcat que "la realitat és que encara estem pagant aquesta herència", per la qual cosa "demanem a Compromís que siga coherent amb el que ha fet en aquests huit anys i amb el que diu també el seu partit a València, perquè en el marc autonòmic sí que critiquen l'herència del Partit Popular".


L'estiu de la independència (o no)… d'Escòcia | Oriol Gracià\nPer oriolgracia | Blog | 17 Abril, 2017\nL’Andrew Redmon Barr em va mostrar l’Airstream travel trailer —un model del l’any 1950— en el pati d’un edifici proper al Meadows Park d’Edimburg. Era una caravana vintage, metal·litzada i de formes arrodonides. El vehicle es veia vell, però els voluntaris del National Collective —un col·lectiu de joves artistes partidaris de la independència d’Escòcia— havien treballat durant una setmana per deixar-lo net i lluent. A més, a cada un dels laterals hi havien enganxat uns vinils amb el mapa d’Escòcia on s’hi podia llegir “Yestival, The Summer of Independence”. Era l’última setmana de juliol de 2014 i els voluntaris del National Colletive tot just acabaven de començar un viatge de trenta-quatre dies amb caravana que els portaria a rodar per tot el país: des de la regió sud d’Escòcia limítrof amb Anglaterra, fins a les illes Shetland i Òrcades a tocar d’aigües territorials de Noruega. L’objectiu: organitzar activitats culturals per tota la geografia i promoure de manera desenfadada el vot pel Sí en el referèndum per la independència que s’havia de celebrar el 18 de setembre d’aquell mateix any, un mes i mig més tard.\nEl National Collective havia estat fundat dos anys abans i volia ser un espai per explorar amb imaginació i des de la vessant artística el debat independentista, fora del marc de la política institucional. Era la nota discordant —no en el què, sinó en el com— dins el paraigua del YES Scotland, la campanya que aglutinava tots els col·lectius independentistes. Si l’eslògan popularitzat per Alex Salmond —líder del centre-esquerra, cap visible del Partit Nacional Escocès (SNP) i Ministre Principal d’Escòcia— era ‘Nae limits for Scotland’, els partits comunistes de la Radical Independence van optar per ‘Una altra Escòcia és possible’. En canvi per al National Collective la cosa anava més d’imaginació i per això portaven arreu el lema ‘Imagine a better Scotland’. Un lema que els va convertir en l’ase dels cops dels col·lectius unionistes: que si eren naïves, amateurs i joves irreverents sense ideologia concreta.\nEl jove escriptor i il·lustrador Andrew Redmon Barr va ser una de les alma mater del col·lectiu. Al final del 2011, quan només tenia dinou anys, va ser-ne un dels cofundadors. I només tres anys després, The List la revista d’oci i cultura per excel·lència a Glasgow i Edimburg —l’equivalent al Time Out en altres capitals europeees— va siturar el National Collective en el top ten dels principals influencers culturals de l’any 2014. En bona mesura per la gran quantitat esdeveniments que organitzaven els seus voluntaris dispersos pels quatre cantons d’Escòcia. Es tractava principalment d’actes de petit format en cafès i pubs: debats, presentacions de llibres, recitals poètics, concerts de música unplugged, projeccions de cinema, etc.\nLa primavera del 2014, s’apropava el dia del referèndum i cruixia l’ansietat dels membres del National Collecti ve per organitzar una gran final. Així va sortir la idea d’organitzar un tour amb caravana per tot el país, al qual em vaig sumar amb intermitències (per qüestions laborals). Cada dia es faria parada en un poble diferent amb la voluntat d’organitzar-hi un acte reivindicatiu amb la complicitat d’artistes locals. En aquell moment jo treballava de corresponsal del diari ARA a Escòcia i fer la volta al país em serviria per trepitjar territori i conversar amb nous testimonis i veus allunyades d’Edimburg i Glasgow, els centres de decisió política i econòmica pels quals em movia habitualment. Vaig seguir bona part del periple tot i que en alguns moments amb l’amic reusenc Roger Cros ens vaim desviar del circuit del Yestival per tancar entrevistes i reportatges en paral·lel.\nFa uns mesos, l’Andrew va publicar la crònica de tot aquell període en el llibre ‘Summer of independence’, un volum que presentarem el proper dissabte 22 d’abril a l’espai cultural del Portal de Tamarit de Tortosa, a les 11h. Serà una prèvia al Sant Jordi que ens servirà per parlar de la campanya del referèndum escocès de fa tres anys, per buscar comparatives amb Catalunya, però sobretot per analitzar l’actualitat.\nRT @CatorzeCat : «Parlo des de la perspectiva de tres generacions molt diferents, però que tenen en comú que en algun moment han volgut prém…\nRT @NAncarola : El dimecres 1 de desembre a les 19:00 a Arts Santa Mònica, us convidem a la prentació de la fantàstica publicació ABANS EL L…\nAquests dies, un cop començada la verema, el soroll somort de les


Qualsevol objecte pot ser un altaveu – Ana Villagordo\nComença l’any 2012. Un any de novetats, almenys per a mi. I Quincalla segueix i comença amb un producte petit, pràctic i “tecnològic”. Així és, perquè “Less is more”. Un producte senzill, de mida reduïda, poc pretenciós, durable, que s’adapta a les necessitats, que minimitza l’ús de materials… és un bon disseny. En aquest cas volia compartir aquest producte que he trobat per la xarxa: es tracta d’un altaveu, Vibroy, que es pot connectar de manera simple a pràcticament qualsevol objecte que en fa d’amplificador i que permet escoltar música. Des d’un tetrabrick, fins a una tassa, recipients, etc. Tots ells objectes que tenim per casa o a l’oficina i que poden convertir-se, de sobte, en un altaveu improvitzat i sense necessitat d’electricitat addicional.\nVist a Treehugger, on trobareu més informació.


Aportacions - secretaria\nLa tasca solidària que desenvolupa Càritas Diocesana de Mallorca serveix per recolzar i promocionar diversos grups socials que es troben en una situació precària o de marginació social.\nAvui dia no podem ignorar la realitat social que ens envolta on moltes famílies es troben en una situació de risc.\nPer això, l’escola participa i contribueix a aquesta tasca solidària i us posa a l’abast algunes campanyes perquè també hi participeu. D’aquesta manera, els nostres alumnes prenen consciència de les necessitats de les persones que es troben en risc d’exclusió social i aprenen a ser solidaris.\nLes campanyes en que participem són les següents:\n- Recollida de roba: podeu deixar la roba que ja no utilitzeu al contenidor ubicat al carrer de Sant\nJoan de la Creu, 54.\n- El Rebost i la Recollida de joguines: el col·legi recapta aliments bàsics i joguines noves o usades\nen bon estat que podeu aportar durant l’època nadalenca.\nAmb la recuperació de roba, el reciclatge de joguines i altres activitats realitzades per Càritas es proporciona ocupació a persones en procés d’inserció i es sensibilitza la societat per un consum més responsable aplicant el principi de reduir, reutilitzar i recuperar.\nEn definitiva, participant en les campanyes de roba i/o joguines contribuïm a construir, entre tots, una economia més solidària i al servei de les persones.\nCampanya del Rebost\nProjecte solidari amb Benín\nBeques generals 2022\nBeques menjador 21/22\n© 2022 Col·legi Sant Antoni Abat


RedGlobe Notícies - Declaració conjunta del PCPC i del SP del CC del PCPE\nSince 01/06/2005: 63743186\nDeclaració conjunta del PCPC i del SP del CC del PCPE\nLA BURGESIA ESPANYOLA I LA SEVA MONARQUIA SEGUEIXEN ACTUANT FIDELS A LA SEVA TRADICIÓ COLPISTA\nLa decisió, en el dia d’ahir, del jutge Llarena, d’enviar a la presó a cinc persones més relacionades amb la reivindicació dels drets nacionals a Catalunya, és una nova demostració que la monarquia parlamentària espanyola, com a forma històrica concreta de la dictadura del capital en aquest principi del segle XXI, segueix sent la continuïtat de la mateixa burgesia i de la mateixa monarquia que van executar el cop d’Estat contra la II República, i que van mantenir i van legitimar les tortures i els crims de l’anterior dictadura de Francisco Franco durant més de quaranta anys.\nResultat d’això a Espanya hi ha més de 150.000 víctimes desaparegudes com a conseqüència d’aquesta barbàrie, sent la recuperació obstaculitzada per tots els aparells de l’Estat, també per Felipe VI.\nLes persones detingudes ahir, i les altres anteriors en el mateix procés, res tenen a veure amb el nostre projecte polític i ideològic, però per una mínima qüestió democràtica i de defensa de les llibertats, denunciem tals detencions de la forma més rotunda. El PCPC i el PCPE exigim la immediata posada en llibertat d’aquests, i de tots els presos polítics existents a les presons espanyoles, i una amnistia per al col·lectiu de presos bascos.\nSi així reacciona l’oligarquia espanyola, el seu govern i la seva monarquia, en una disputa interna de la classe dominant, sabem que aquesta resposta seria d’una violència infinitament superior si fos la classe obrera la que aixequés una àmplia lluita de masses pels seus drets. Per això, aquestes detencions d’avui no són altra cosa que una indicació pàl·lida del que Rajoy i la seva quadrilla, amb Felipe VI al capdavant, farien contra un Comitè de Vaga que aixequés la classe obrera en la lluita pel poder obrer i pel socialisme.\nEl sistema judicial no és altra cosa que el servil lacai del govern de torn, com a eina més eficaç per a la repressió de les llibertats i la persecució dels que no se sotmeten al dictat de l’oligarquia d’aquest país. És el mateix sistema judicial que impedeix la investigació dels crims de la dictadura anterior, i l’exigència de responsabilitats per això. L’aparell judicial, al costat del exèrcit i els cossos repressius, continuen sent pilars fonamentals per garantir la continuïtat de la dictadura d’aquesta burgesia.\nDavant aquesta situació el Partit Comunista del Poble de Catalunya i el Partido Comunista de los Pueblos de España cridem a desconèixer la pretesa legitimitat de les institucions de la monarquia espanyola i els seus mitjans repressius, i a la més àmplia contestació social davant qualsevol de les seves manifestacions.\nEn el 40 Aniversari de la Constitució del 78 es demostra, un cop més, la profunda estafa que va ser l’anomenada Transició democràtica. Que no va ser altra cosa que la perpetuació en el poder de la mateixa burgesia i de la mateixa monarquia que durant dècades van sustentar a la dictadura feixista criminal de Francisco Franco.\nPER LES LLIBERTATS I PEL DRET D’AUTODETERMINACIÓ DELS POBLES\nCONTRA LA MONARQUIA I ELS SEUS APARELLS REPRESSIUS\nREPÚBLICA SOCIALISTA DE CARÀCTER CONFEDERAL